钦定古今图书集成/历象汇编/庶征典/第122卷 > 《管窥辑要》 > 晋
## 钦定古今图书集成/历象汇编/庶征典/第122卷 > 《管窥辑要》 > 晋

### 武帝泰始三年三月太山石崩

按：《晋书武帝本纪》云云。

泰始四年秋七月，泰山石崩。

按《晋书武帝本纪》云云。　按《五行志》，泰始三年三月
戊午，太山石崩。四年七月，泰山崩坠三里。京房《易传》
曰：“自上下者为崩，厥应泰山之石颠而下，圣王受命，
人君卤。”及帝晏驾而禄去王室，惠皇懦弱，怀、愍二帝
俱辱卤庭，沦胥于北，元帝中兴于南，此其应也。

### 太康六年冬十月南安山崩

按《晋书武帝本纪》云云。　按《五行志》。太康六年十月。
南安新兴山崩。涌水出。

太康七年，朱提山崩。

按《晋书武帝本纪》，“太康七年秋七月，朱提山崩。”　按

### 惠帝元康四年蜀郡寿春上庸诸郡山崩

按《晋书惠帝本纪》，“元康四年夏五月，蜀郡山移。淮南
寿春洪水出，山崩地陷，坏城府及百姓庐舍。六月，上
庸郡山崩，杀二十馀人。”　按《五行志》，“元康四年，蜀郡
山崩，杀人。五月壬子，寿春山崩，洪水出，城坏地陷，方
三十丈，杀人。六月，寿春大雷，山崩地坼，人家陷死。上
庸郡亦如之。八月，居庸地裂，广三十六丈，长八十四
丈，水出，大饥；上庸四处山崩地坠，广三十丈，长百三
十丈，水出杀人。”皆贾后乱朝之应也。

### 怀帝永嘉三年九月宜都夷道山崩

按：《晋书怀帝本纪》云云。

永嘉四年四月，湘东黑石山崩
按《晋书怀帝本纪》。不载　按《五行志》云云。

### 元帝太兴元年山崩

按《晋书。元帝本纪》。不载。　按《五行志》。“太兴元年二月，
庐陵、豫章、武昌、西阳地震山崩。”

太兴二年，祁山崩。

按《晋书元帝本纪》。不载。　按《五行志》，“二年五月，祁山
地震，山崩杀人。”

太兴三年，南平山崩。

按《晋书。元帝本纪》。不载。　按《五行志》。“三年。南平郡山
崩。出雄黄数千斤。时王敦陵傲。帝优容之。示含养祸
萌也。”

太兴四年八月，常山崩。

按《晋书元帝本纪》云云。　按《五行志》。“四年八月。常山
崩。水出。滹沱盈溢。大木倾拔。”

### 成帝咸和四年十月庐山崩

按《晋书。成帝本纪》云云。　按《五行志》。咸和四年十月。
柴桑庐山西北崖崩。十二月。刘引为郭默所杀。

### 穆帝永和七年秋九月峻平崇阳二陵崩

按《晋书穆帝本纪》。不载。　按《五行志》云云。

永和十二年，峻平陵埏道崩。

按《晋书。穆帝本纪》。不载。　按《五行志》。“永和十二年十
一月。遣散骑常侍车灌修峻平陵。开埏道。崩压。杀数
十人。”

### 哀帝隆和元年浩舋山崩

按《晋书哀帝本纪》云云。　按《五行志》。“隆和元年四月
丁丑。浩舋山崩。”张天锡亡征也。

### 孝武帝宁康二年秋七月凉州山崩

按：《晋书孝武帝本纪》云云。

### 安帝义熙十一年五月己酉霍山崩

按《晋书安帝本纪》云云。　按《五行志》。义熙十一年五
月。霍山崩。出铜钟六枚。